Die uniekheid van mens wees – wolfshadowwhispers
Maak jou oë toe vir 'n oomblik. Verbeel jou jy sien mense van verskillende gelowe en rasse. Verbeel jou jy sien deur hulle velle en jy sien die bloed in hulle are. Verbeel jou dat jou seun of dogter of man of vrou 'n bloed oortapping nodig het. Verbeel jou 'n nie-Christen of 'n anderskleurige as jy se bloed is die enigste wat daardie persoon kan red.
Haat is 'n siekte. Bloed is nie 'n siekte nie. Om 'n Moslem, Christen of Heiden te wees is nie 'n siekte nie. Om 'n metalhead of Country-musiek entusias te wees is nie 'n siekte nie. Om 'n kleurling, swart man of wit te wees is nie 'n siekte nie.
Hoekom maak ons soveel kak vir onsself deur mense te oordeel wat anders is? Hoekom moet almal in Jesus, of Allah glo. Hoekom moet 'n ander kultuur altyd gestempel word as 'moordenaars'of 'onlusstokers'?
Hoekom moet ons altyd mense wat ons nie aanvaar nie in 'n donker plek in die hart sit, en alleen die sonskyn gaan geniet?
Is dit omdat ons gulsig is en vol haat?
Hoeveel eeue nog sal dit vat voor ons sal leer dat elke een op die planeet so so spesiaal, mooi en uniek is?
Die uniekheid van mens wees is 'n geskenk. Aanvaar dit.
Foto geneem by die Voortrekker Museum deur Hanneliese Bredell
Dankie Alicha vir die inspirasie
konsep, lewe, liefde, seer, Tales from the Flow, vrees
12 thoughts on "Die uniekheid van mens wees"
Februarie 10, 2016 at 4:43 nm
Jy slaan die spyker op sy kop,Wolfie!Haat en veroordeling is dinge wat van kleinsaf aangeleer word.Dis hoogtyd dat mense mekaar net aanvaar,hoe verskillend ookal.Dit klink of iemand jou seergemaak het.Jy is 'n beter mens as daardie persoon,want ek kan net die liefde voel straal uit al jou publikasies.
Februarie 10, 2016 at 7:40 nm
Nee, wat ek vandag geskrywe het is geinspireer deur iets wat Alicha my gewys het.
Maar ek is al sleg behandel net oor my musiek,kleredrag en geloof.
Maar daaris nie haat in mynie. Hulle is net te dom om die mooi in diversiteit te sien. Mens kan nie dat so iets jou definieer vir die res van jou lewe nie. Somens vergeef en geniet die mooi in jouself en ander wat soos jy is.
Februarie 10, 2016 at 5:49 nm
Inderdaad!! Ek dink naaste liefde begin by onsself en solank ons nie onsself kan liefhê nie, sal die liefde nie wyer uitkring nie. Mense vind fout met en kritiseer ander mense omdat hulle nie hulself kan aanvaar nie. Baie goeie skrywe oor 'n sensitiewe onderwerp!
Dankie en ek stem saam! Liefde begin binne-in en straal dan uit
Februarie 10, 2016 at 5:58 nm
Presies net so! As ek nou 'n geesdriftige kerganger was, sou ek 'n AMEN uitgeroep het.
Februarie 10, 2016 at 7:44 nm
Hester jy mag maar Amen. Dis 'n Egiptiese woord wat my Joodse voorouers by die Egiptenare gesteel het, toe word dit sommer deel van die 'Wêreldtaal'
Februarie 11, 2016 at 6:49 vm
Haai, dis nou interessant. Ek gebruik ook sommer Amen oral en vir alles. Ek moet bietjie meer hieroor gaan lees.
Februarie 11, 2016 at 6:56 vm
Hier is 'n artikel dan wat jy dalk interesant mag vind: http://www.nairaland.com/283217/pagan-origin-word-amen
Februarie 11, 2016 at 8:05 vm
Dankie, ek sal gaan loer
Februarie 10, 2016 at 8:22 nm
Februarie 11, 2016 at 8:08 vm
Haat. Woede. Jaloesie. Vrees dat jy iets sal verloor as jy die anderse persoon aanvaar.
Ek sou maar dankbaar wees vir daardie vreemde bloed. Ek tree reeds soms so vreemd op, so 'n bietjie vreemde bloed sal dalk net die ding doen!